अगर बात करें सिल्ली विधानसभा सीट की तो यहां पर जेएमएम उम्मीदवार सीमा देवी को 77129 जबकि आजसू के सुदेश को 63619 वोट मिले. यहां पर बीजेपी ने अपना कोई उम्मीदवार नहीं खड़ा किया था और आजसू के प्रत्याशी को ही समर्थन दिया था. वहीं गोमिया सीट पर स्थिति इससे भिन्न थी. यहां पर बीजेपी और आजसू के बीच तालमेल नहीं बैठ पाया. इसलिए दोनों दलों ने अपने-अपने उम्मीदवार यहां खड़े किए. इसका फायदा जेएमएम को हुआ. जेएमएम उम्मीदवार बबिता देवी को 60551 तो आजसू उम्मीदवाप लंबोदर महतो को 59207 वोट मिले. वहीं बीजेपी के माधवलाल 42055 वोट के साथ तीसरे स्थान पर रहें.